— Правільна. Мы любім імправізаваць. І нават у нейкія традыцыйныя стравы прыўносім нешта свае. Мае калегі, беларускія кухары, наколькі я ведаю, на жаль, не вельмі імкнуцца імправізаваць з традыцыйнай кухняй. Бо можна ўзяць тры асноўныя інгрэдыенты й прэзентаваць старадаўнюю страву як мадэрн. Я, да прыкладу, магу зрабіць галубцы з рыбай, выкарыстоўваючы чырвоную капусту. Рыба ваша, капуста ваша… Ці, скажам, карпа фаршаванага. Гэтую традыцыйную беларускую страву я магу зрабіць з часцінкамі міндаля, сушанага кропу, якія дадам у мяса карпа. І звару фаршаванага карпа ў бурачным булёне з лаўровым лістом. Нават можна ўзяць беларускую страву, пакласці яе на прыгожую парцалянавую талерку, не абавязкова гліняную, — і злёгку яе ўпрыгожыць, вось яна й будзе мадэрнізаваная.